**Dodatok č. 1**

**ku Kolektívnej zmluve Základnej organizácie Odborového zväzu pracovníkov školstva a vedy pri Základnej škole s materskou školou Rabčická 410 Rabča, Rabčická 410, 029 44 Rabča**

 Týmto dodatkom sa mení Príloha č. 2 Kolektívnej zmluvy Základnej organizácie Odborového zväzu pracovníkov školstva a vedy pri Základnej škole s materskou školou Rabčická 410 Rabča, Rabčická 410, 029 44 Rabča zo dňa 30.05.2023.

 Dodatok je účinný od 01.01.2024 do 31.12.2024.

## SOCIÁLNY FOND

## Zásady pre tvorbu a použitie sociálneho fondu

**Článok 1**

**Všeobecné ustanovenia**

(1) Tieto zásady upravujú tvorbu, použitie, podmienky čerpania, rozpočet a zásady hospodárenia s prostriedkami sociálneho fondu v zmysle zákona č. 152/1994 (ďalej len „SF") v pôsobnosti zamestnávateľa. Príspevok zo SF sa môže poskytnúť odborovej organizácii v súlade s čl. 27 tejto KZ, zamestnancom a ich rodinným príslušníkom a bývalým zamestnancom, ktorých zamestnávateľ alebo jeho právny predchodca zamestnával ku dňu odchodu do dôchodku. Odborová organizácia aktívne spolupracuje so zamestnávateľom na tvorbe rozpočtu a použití SF.

(2) V priebehu roka sa môže rozpočet SF v jednotlivých položkách upravovať podľa potrieb zamestnancov po odsúhlasení zamestnávateľom a odborovou organizáciou.

(3) Nevyčerpané finančné prostriedky SF prechádzajú do nasledujúceho obdobia.

(4) Prostriedky SF sa vedú na samostatnom účte zamestnávateľa číslo účtu SK96 5600 0000 0040 4092 0002. Na tento účet sa prostriedky prevádzajú vo výške 1/12 do 15 dní kalendárneho mesiaca vo forme preddavkov z predpokladaného ročného základu na určenie povinného prídelu. Zúčtovanie povinného prídelu vykoná zamestnávateľ najneskôr do konca druhého mesiaca v nasledujúcom kalendárnom roku.

1. Zamestnávateľ je povinný odsúhlasiť všetky výdavky zo SF s odborovou organizáciou.
2. Za dodržiavanie pravidiel o hospodárení so SF je zodpovedný poverený zamestnanec zamestnávateľa Bc. Mária Loneková – mzdová účtovníčka.

# Článok 2

# Rozpočet sociálneho fondu

|  |  |
| --- | --- |
| **1.** | ***Predpokladaný príjem sociálneho fondu na rok 2023:*** |
|  |  |  |
| a) | tvorba vo výške 1, 25 %  | 20 000,00 € |
| b) | zostatok z predchádzajúcich  | 4 896,01 € |
|  | Spolu: | **24 896,01 €** |
|  |  |   |
| **2.** |  ***Výdavky zo sociálneho fondu na rok 2023:*** |
|  |  |  |
| a) | stravovanie | 2 000,00 € |
| b) | na dopravu do zamestnania a späť | 3 100,00 € |
| c) | sociálna výpomoc nenávratná | 500,00 € |
| d) | dary | 1 500,00 € |
| e) | zdravotná starostlivosť | 1 200,00 € |
| f) | rekreácia | 800,00 € |
| g) | regenerácia pracovnej sily | 4 680,00 € |
| h) | pitný režim | 600,00 € |
| i) | kultúrna, spoločenská, vzdelávacia a športová činnosť |   |
|  | spoločenské posedenie na konci školského roka  | 800,00 € |
|  | Spoločenské posedenie pri príležitosti Dňa učiteľov | 4 000,00 € |
|  | exkurzno-vzdelávacie zájazdy | 300,00 € |
|  | individuálna kultúrna, spoločenská, vzdelávacia a športová činnosť | 1 700,00 € |
|  | kolektívna kultúrna, spoločenská, vzdelávacia a športová činnosť | 3 716,01 € |
|  | Spolu: | **24 896,01 €** |

# Článok 3

# Použitie a čerpanie sociálneho fondu

## 1) Stravovanie

1. Zamestnávateľ poskytuje zamestnancom na závodné stravovanie v školskej jedálni nad rámec všeobecne platných predpisov (§152 ZP) príspevok vo výške 0,20 € na odobratý obed. Nárok možno uplatniť, keď zamestnanec odpracuje viac ako 4 hodiny denne. Príspevok sa poskytuje priamo na účet školskej jedálne na základe vyúčtovania vedúcej ŠJ – podľa počtu odobratých jedál za jednotlivých zamestnancov.
2. Zamestnávateľ poskytne zamestnancom stravný lístok alebo finančný príspevok počas pracovného voľna a školských prázdnin v školskej jedálni.
3. Zamestnávateľ zabezpečí poskytnutie pitného režimu na pracovisku.

# 2) Úhrada výdavkov na dopravu do zamestnania a späť

1. Zamestnávateľ poskytne zamestnancovi, ktorý odpracoval v polroku minimálne tri mesiace a denne dochádza do práce autom alebo autobusom 2x ročne (raz za polrok) príspevok vo výške, ktorý sa vypočíta podľa vzdialenosti bydliska zamestnanca od sídla školy v sume 2 € za 1 km.

# 3) Sociálna výpomoc nenávratná

#  Zamestnávateľ po schválení Odborovou organizáciou poskytne jednorazovú sociálnu výpomoc zamestnancovi diferencovane podľa sociálnej situácie v rodine:

a) pri úmrtí rodinného príslušníka (manžel, manželka, deti, - ak sa sústavne pripravujú na budúce povolanie do skončenia veku 25 rokov, ďalej deti, ktoré sú telesne, zmyslovo alebo mentálne postihnuté, druh, družka ak žijú v spoločnej domácnosti) .............................................................................................................................. do 200 €

 Prílohy k žiadosti o sociálnu výpomoc:

* fotokópia úmrtného listu

V prípade úmrtia zamestnanca poskytnúť túto sumu najbližšiemu rodinnému príslušníkovi, ktorý zabezpečuje pohreb. Príspevok sa poskytne v poslednej výplate zamestnanca.

b) pri živelnej pohrome, havárii, ujme na zdraví ......................................................do 200 €

c) pri závažnom dlhodobom ochorení – minimálne tri po sebe nasledujúce mesiace raz ročne ............................................................................................................................... do 200 €

d) v mimoriadne ťaživej situácii / ak príjem rodiny je na hranici životného minima, alebo ho presahuje do 50 € raz za dva kalendárne roky diferencovane ............................................................................................................................... do 200 €

Prílohy k žiadosti o sociálnu výpomoc:

- potvrdenie poisťovne, resp. povereného znalca o výške škody:

- potvrdenie poisťovne o výške úhrady škody

- fotokópia listu vlastníctva nehnuteľnosti

- potvrdenie príslušnej miestnej samosprávy o vzniku udalosti

**4) Zdravotná starostlivosť**

a) Nákup liekov pri zvlášť ťažkých ochoreniach zamestnanca a pri ťažkých úrazoch s následným dlhodobým liečením raz ročne v sume ..................................................... 40 €

Príloha k žiadosti:

- potvrdenie o nákupe liekov

- odporúčanie nákupu liekov lekárom

b) Na špecializované zdravotné úkony (ak ich nehradí, alebo len čiastočne hradí zdravotná poisťovňa,.) a presahujú 100 € diferencovane, raz za tri roky v sume ............................................................................................................................... do 100 €

Prílohy k žiadosti:

- potvrdenie o výkone zdravotného úkonu, alebo

* potvrdenie príslušnej zdravotnej poisťovne o výške nákladov, ktoré znáša poistenec (zamestnanec), kde budú uvedené celkové náklady, náklady poisťovne, náklady poistenca, alebo
* potvrdenie príslušnej zdravotnej poisťovni o výške celkových nákladov (z toho vyčíslené: náklady, ktoré hradí poisťovňa a náklady, ktoré hradí poistenec)

c) Na ambulantnú liečbu alebo rehabilitáciu potrebnú na doliečenie zdravotného stavu po pracovnom úraze .................................................................................................... do 35 €

d) Na dioptrické sklá a rám na okuliare, raz za 2 roky zamestnancovi v trvalom pracovnom pomere ...................................................................................................................... 100 €.

 Prílohy k žiadosti:

* predpis dioptrií od očného lekára
* doklad o zaplatení

# 5) Dary

#  Zo sociálneho fondu zamestnávateľ poskytne zamestnancom dary preukázaní nároku

a) pri príležitosti pracovného jubilea 20, 25, 30, 35 a 40 odpracovaných rokov v našej organizácii........................................................................................................ 50 €

b) pri príležitosti životného jubilea 50 a 60 rokov podľa odpracovaných rokov...................................................................................................................... do120 €

c) pri prvom odchode do dôchodku podľa odpracovaných rokov .. do100 €

d) za záchranu života .... ............................................................................................. do 70 €

e) pri narodení dieťaťa ............................................................................................... do 50 €

**6) Rekreácia**

Zo sociálneho fondu zamestnávateľ poskytne zamestnancom

a) príspevok na domácu i zahraničnú rekreáciu na základe žiadosti a potvrdenia o rekreačnom pobyte (minimálne víkendový pobyt, t.j.2 noci a riadny daňový doklad o pobyte) každý druhý rok. (Ak sa na rekreáciu zamestnávateľ poskytne zamestnancovi príspevok od podľa §152a Zákonníka práce, tak na tento príspevok zo SF nemá nárok.) vo výške ...................................................................................................................... 50 €

b) príspevok na každé dieťa, ktoré sa zúčastní detskej rekreácie vo výške............................................................................................................................ 20 €

c) príspevok 1-krát ročne na regeneráciu pracovnej sily, ak zamestnanec odpracoval v organizácii minimálne 3 mesiace vo výške.............................................................. 40 €

**7) Telovýchovná , kultúrna, spoločenská a vzdelávacia činnosť**

Zo sociálneho fondu sa poskytne príspevok

* 1. na organizáciu spoločenského posedenia pre zamestnancov školy na konci školského roka po predložení nákladov a zoznamu účastníkov 1x ročne .................... .................... 800 €

b) na individuálnu kultúrnu, spoločenskú, vzdelávaciu a športovú akciu podľa vlastného výberu zamestnanca pokiaľ jeho pracovný pomer trvá viac ako 3 mesiace 1x ročne............................................................................................................................. 15 €

c) na kolektívnu kultúrnu, spoločenskú, vzdelávaciu a športovú akciu organizovanú ZO OZ ............................................................................................................... do 3 716,01 €

d) na kultúrny program a spoločenské posedenie zamestnancov pri príležitosti Dňa učiteľov ......... ................................................................................................................. do 4 000 €

e) na úhradu nákladov exkurzno-vzdelávacích zájazdov v tuzemsku i zahraničí zameraných na zvyšovanie právneho vedomia, doškoľovania predsedu a členov výboru ZO do sumy 150 € dvakrát ročne. Účastník je povinný v prípade neodôvodnenej neúčasti uhradiť skutočné náklady na osobu.

**8) Pitný režim**

Na základe BOZP zamestnávateľ poskytne zamestnancovi minerálne vody na zabezpečenie pitného režimu vo výške 5,00 € na zamestnanca.

**9) Záverečné ustanovenia**

Školy a školské zariadenia s právnou subjektivitou si vytvárajú vlastný rozpočet SF v zmysle platných zákonov.

 Na poskytnutie plnenia zo sociálneho fondu nie je právny nárok.

 Z účtu sociálneho fondu sa môže prispievať iba na činnosť a akcie organizované a odsúhlasené zamestnávateľom a výborom ZO OZ.

 Zamestnanec môže čerpať príspevok zo sociálneho fondu diferencovane podľa odpracovaných rokov v našej organizácii:

od 1 do 5 rokov – 25% max. sumy

od 5 do 10 rokov – 50% max. sumy

od 10 do 15 rokov – 75% max. sumy

od 15 do 20 a viac rokov – 100% max. sumy a to v bodoch 3, 4 a 5

**Pravidlá tvorby a použitia SF nadobúdajú účinnosť 01.01.2024, ich účinnosť končí 31.12.2024.**

V Rabči, dňa 29.01.2024

................................................... ..............................................

zamestnávateľ odborová organizácia

 Ing. Anna Kornhauserová Mgr. Daša Svrčková